ZÁMER a PODMIENKY priameho nájmu majetku Žilinského samosprávneho kraja

**č. 02/2016/DA**

**Dopravná akadémia, Rosinská cesta 2, 010 08 Žilina** (ďalej len „vyhlasovateľ“) podľa § 9 a ods. 9 zákona č. 446/2001 Z. z. o majetku vyšších územných celkov v znení neskorších predpisov a v zmysle Zásad hospodárenia a nakladania s majetkom Žilinského samosprávneho kraja (ďalej len „Zásad“) zverejňuje **zámer prenajať časť** svojho dočasne prebytočného majetku **formou priameho nájmu.**

**Predmetom nájmu je:**

**- časť nebytového priestoru vo vstupe do školy Dopravnej akadémie,** Rosinská cesta 2, 010 08 Žilina, postavená na parcele č. 5589/82, nachádzajúca sa v katastrálnom území Žilina, zapísaná na LV č. 1954.

**Podmienky priameho nájmu:**

1. **Najnižšia ponuková cena za predmet priameho nájmu: 27,58 €/1m2 /1rok a úhrada za služby spojené s nájmom vo výške 25,50/1 mesiac.**
2. **Doba nájmu:** určitá - 3 roky, s možnosťou od 01.09.2016, s možnosťou predlženia doby nájmu v zmysle „Zásad“, najviac na 5 rokov.
3. **Účel nájmu: prevádzkovanie školského bufetu.**
4. **Ďalšie podmienky**: zohľadnenie požiadaviek zdravej výživy, flexibilita ponuky sortimentu, prispôsobenie ponuky dopytu zákazníkov, prax v prevádzkovaní školského bufetu, znalosť právnych predpisov o školských bufetoch, nájomca súhlasí so skúšobnou dobou na dva mesiace.
5. **Lehota na doručenie** cenových ponúk záujemcov je **do 22.07.2016 do 10,00 hod.** Ponuku treba predložiť na sekretariáte vyhlasovateľa alebo poštou na adresu: Dopravná akadémia, Rosinská cesta 2, 010 08 Žilina tak, aby bola zaevidovaná na sekretariáte vyhlasovateľa do 22.07. 2016 do 10,00 hod.
6. **Ponuka uchádzača musí obsahovať:** meno, priezvisko, adresu fyzickej osoby,resp. názov, sídlo a IČO právnickej osoby, zastúpenie, ponúkanú cenu a spôsob jej zaplatenia, účel využitia predmetu nájmu vzhľadom na predmet činnosti, ktorýzáujemca bude na predmete nájmu vykonávať.
7. Ponuka musí byť v zalepenej obálke, označenej heslom „**Priamy nájom č.02/2016, NEOTVÁRAŤ“**.
8. Obhliadku miesta nájmu je možné uskutočniť vo vopred dohodnutých termínoch podľa záujmu uchádzačov tak, že uchádzač nahlási svoj záujem o miestnu obhliadku predmetu nájmu telefonicky na tel. číslach 041/5252021, resp. na mobilné číslo +421907845196, vedúcej technicko-prevádzkového úseku p. Emílii Vrabcovej.
9. Vyhlasovateľ je oprávnený zmeniť alebo zrušiť podmienky nájmu, odmietnuť všetky predložené ponuky.
10. Každý uchádzač je oprávnený oboznámiť sa s identifikačnými údajmi predmetu nájmu (list vlastníctva, prípadne iné písomnosti a skutočnosti viažúce sa k predmetu nájmu) priamo u kontaktnej osoby: Emília Vrabcová, tel. mobilné číslo +421907845196, e-mail vrabcova@doaza.edu.sk . Uchádzač sa podaním svojej ponuky zaväzuje zachovať mlčanlivosť o všetkých skutočnostiach, o ktorých sa dozvie v súvislosti s procesom získania informácií ohľadom nájmu.
11. Vyhodnotenie predložených ponúk sa vykoná na Dopravnej akadémii, Rosinská cesta 2, 010 08 Žilina, komisionálne (najmenej traja členovia). S víťazom predloženej ponuky môže správca majetku so súhlasom predsedu Žilinského samosprávneho kraja uzatvoriť nájomnú zmluvu podľa dohodnutých podmienok.

V Žiline, dňa 06.07.2016

**Za vyhlasovateľa:** Ing. Rudolf Michalec, v. r.

 riaditeľ DA